Pensionsselskab: Vi anvender ikke profilering i afgørelser om pensionsydelser

I forbindelse med en principiel sag melder Juristernes og Økonomernes Pensionskasse ud om, hvorvidt pensionsselskabet anvender profilering eller scoring i sager om udbetaling af ydelser.

Juristernes og Økonomernes Pensionskasse (JØP) er part i en principiel sag om, hvorvidt en pensionskunde kan få indsigt i datagrundlaget og beslutningsprocessen om, hvilken ydelse pensionskunden kan tildeles.

Sagen behandles af Datatilsynet, idet Datarådet tager sig af principielle sager, og der forventes en afgørelse i sagen om lidt over en måneds tid.

Version2 er kommet i besiddelse af dokumenter, der indeholder JØP-advokatens argumentation for, at pensionskunden ikke kan få indsigt i en lægekonsulents vurderinger, samt den tilhørende korrespondance mellem lægekonsulenten og JØP.

Svar fra JØP

JØP's advokat henviser blandt andet i sin argumentation til lovgrundlag, som primært er rettet mod automatisk trufne beslutninger og profilering på baggrund af persondata, så Version2 har derfor stillet følgende spørgsmål til JØP:

Anvender JØP og/eller lægekonsulenterne et program til at udregne en score/profil, når der skal træffes afgørelse om udbetaling af en ydelse til en pensionskunde?

»Vi udtaler os ikke om enkeltsager, men helt generelt gør det sig gældende for JØP, at vi ikke anvender programmer til at træffe afgørelse om udbetaling af en ydelse til et medlem. Når vi behandler en ansøgning fra et medlem på eksempelvis midlertidig invalidepension, så beror det på en lægefaglig vurdering, der så indgår i en helhedsvurdering af ansøgningen fra medlemmet,« lyder det i en mail fra JØP.

Bliv medlem af Version2's udviklernetværk Version2s nye netværk for udviklere er for IT-professionelle, som vil styrke egne kompetencer, sparre med nogle af branchens dygtigste folk og deltage i netværksmøder med relevante speakers. Netværket mødes fysisk 5 gange årligt, til en spændende dag med indlæg fra én keynote, samt 1-2 sponsorer, hvor alle indlæg tager afsæt i specifikke og aktuelle emner/cases. Derudover vil deltagerne i netværket kunne mødes online, på vores Meetup gruppe, hvor der er skabt rum til vidensdeling, debatter samt deling præsentationer fra de fysiske netværkmøder. Næste møde 30. oktober: Azure infrastruktur for udviklere Læs mere her.

Det svar åbner mulighed for, at der anvendes en score/profil for en pensionskunde som del af »en helhedsvurdering af ansøgningen fra medlemmet«, så Version2 stillede derfor et opfølgningsspørgsmål:

Når I skriver: »Når vi behandler en ansøgning fra et medlem på eksempelvis midlertidig invalidepension, så beror det på en lægefaglig vurdering, der så indgår i en helhedsvurdering af ansøgningen fra medlemmet,« (min fremhævning), betyder det så, at der i helhedsvurderingen af ansøgningen fra medlemmet kan indgå en score/profil udregnet af et program som del af beslutningsgrundlaget?

Det er dog heller ikke tilfældet, svarer JØP i en mail:

»I forbindelse med vores behandling af ansøgning om invalidepension indgår der ikke en score/profil udregnet af et program som en del af beslutningsgrundlaget.«